Nuusblad - Wendy Maartens
Prince Albert Leesfees 6 November 2015
Wendy en die leerders van Hoërskool Zwartberg en Prince Albert Primêr onderneem ‘n onvergeetlike woordreis saam met feesbeskermheer Caleb Swanepoel, medeskrywers Anzil Kulsen, Martin Steyn en die rymkletsgroepe Rimestein en Rhyme Author.
Ja, ‘n mens kan “hoog raak op die allermooiste Afrikaans!”
‘Kaptein Seeley’ verskyn by Naledi 10 Oktober
Onthou jy vir Kaptein Seeley wat die hele wêreld in rep en roer gehad het toe sy uit Kimberley se Groot Gat gered moes word? Haar verhaal is nou vir die eerste keer in boekformaat.
Kaptein Seeley is die eerste kinderboek (5+) in die nuwe Selflees-Saamlees reeks van Naledi. Hierdie reeks gaan oor ware Suid-Afrikaanse dierestories wat geskryf is vir kinders wat net mooi self leer lees. Die storie word ook aangevul met ‘n bietjie geskiedenis en riglyne aan kinders oor hoe om vir hul troeteldiere te sorg.
‘Bybelstories vir Kinders’ verskyn by Randomstruik 1 Oktober
Dié unieke kinderboek bevat 50 kort stories uit die Ou en Nuwe Testament en is geskik vir voor- en selflees.
Die kleurvolle illustrasies bevat plaaslike elemente wat Suid-Afrikaanse lesertjies baie plesier sal verskaf. Die Bybelfeite is steeds korrek, maar Wendy se vars, moderne aanslag is heelwat anders as die tipiese Bybelstorietaal wat algemeen gebruik word.
‘Ek lees self’-reeks verskyn by Lapa 1 September
Beginnerlesertjies, onderwysers en ouers het saam met Wendy uitgesien na die verskyning van die splinternuwe Ek lees self-reeks. Danksy Plaasmuis en stadsmuis, Skilpad leer vlieg, Haas en Skilpad hardloop resies, Olifant en Seekoei trek tou, Jakkals en Kraai en die stuk kaas en Wolf dra skaapsklere is dit nou pret om te leer lees.
Video: Dagstukkies vir klein hartjies
Dagstukkies vir klein hartjies word op 7 Augustus vrygestel. Dis ook beskikbaar as Devotions for little hearts.
Gesprek met RSG 5 Augustus
Ilse Salzwedel het Woensdag, 5 Augustus, in die RSG-program Skrywers en Boeke ‘n gesprek met Wendy gevoer.
Speel stukkie deur “play” hierbo te druk
Milnerton: Leeskompetisie 30 Julie 2015
Wendy het as beoordelaar by die jaarlikse leeskompetisie van die Stad Kaapstad se Biblioteekdiens opgetree. Distrik Een is deur die Gr. 7-leerders van vyftien skole verteenwoordig. Hulle het mekaar die stryd in Afrikaans, Engels en Xhosa aangesê. ‘n Leesstuk oor die bekende Kaapse legende Die Vlieënde Hollander het vir uitdagings, tongknopers en oorgenoeg pret gesorg.
Franschoek-boekweek vir jong lesers 11 tot 15 Mei
Wendy was deel van ‘n groep van 50 jeugboekskrywers, -digters en storievertellers wat sowat 5 000 leerders in 9 plaaslike skole ‘n voorsmakie van die Franschoek-boekfees in Afrikaas, Engels en IsiXhosa gegee het.
Wêreld-boekedag saam met Melkbosstrand Privaatskool
Wendy vier Wêreld-boekedag saam met die ouers, personeel en leerders van Melkbosstrand Privaatskool.
“Elke leerder het soos ‘n karakter uit ‘n storieboek aangetrek. Daar is gesing en stories gelees en gesels oor alles wat ‘n mens se storiehart ekstra warm laat klop.
‘Siembamba: Immergroen rympies vir kinders’ & ‘Diere-ABC’ verskyn
Siembamba: Immergroen rympies vir kinders & Diere-ABC verskyn.